Predlog UREDBA SVETA o spremembi Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad za izvajanje premostitvenega sklada /* COM/2014/09 final - 2014/0003 (NLE) */





OBRAZLOŽITVENI MEMORANDUM Države članice, ki so se junija 2013 sestale v okviru Sveta, so podpisale Notranji sporazum o ustanovitvi enajstega Evropskega razvojnega sklada (11. ERS). Ta notranji sporazum bo začel veljati šele, ko ga bodo ratificirale vse države članice. Ta postopek verjetno ne bo zaključen pred januarjem 2014. Komisija je predlagala prehodne ukrepe (v nadaljnjem besedilu: premostitveni sklad) za zagotovitev razpoložljivih sredstev za sodelovanje z afriškimi, karibskimi in pacifiškimi državami ter čezmorskimi državami in ozemlji ter za odhodke za podporo za obdobje od januarja 2014 do začetka veljavnosti Notranjega sporazuma o ustanovitvi 11. ERS. Ta sklad se financira iz saldov in zapadlih sredstev v okviru 10. ERS in prejšnjih ERS. Sredstva iz tega premostitvenega sklada se obračunajo v okviru 11. ERS. Komisija je sprejela tudi predlog uredbe o finančnih predpisih, ki se uporabljajo za 11. ERS. Svet te uredbe ne more sprejeti pred začetkom veljave Notranjega sporazuma o 11. ERS ali pred sprejetjem sklepa Sveta o začasni uporabi nekaterih določb Sporazuma. Na podlagi zadnjih razprav v Svetu zaključka teh postopkov ne moremo pričakovati pred januarjem 2014. Primerno je, da se ukrepi, ki se podpirajo v okviru premostitvenega sklada, začnejo čim prej izvajati v skladu z enakimi predpisi, kot so predvideni za 11. ERS. Zato Komisija predlaga, da se Uredba Sveta o finančni uredbi, ki se uporablja za 10. ERS spremeni tako, da se finančni predpisi, ki se bodo uporabljali za 11. ERS, uporabljajo tudi za finančno upravljanje premostitvenega sklada. Komisija zato predlaga Svetu, naj pravočasno sprejme priloženo uredbo, ko jo je mogoče dopolniti z vključitvijo pomembnih določb osnutka finančne uredbe za 11. ERS, katerih vsebino je medtem odobril in določil Svet, v njeno prilogo. 2014/0003 (NLE) Predlog UREDBA SVETA o spremembi Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad za izvajanje premostitvenega sklada SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Sporazuma o partnerstvu med članicami afriške, karibske in pacifiške skupine držav na eni strani in Evropsko skupnostjo in njenimi državami članicami na drugi, podpisanega 23. junija 2000[1] v Cotonouju (v nadaljnjem besedilu: Sporazum iz Cotonouja), ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katere se uporablja četrti del Pogodbe ES[2], zlasti člena 10(2) Sporazuma (v nadaljnjem besedilu: Notranji sporazum), ob upoštevanju predloga Evropske komisije, ob upoštevanju mnenja Računskega sodišča[3], ob upoštevanju mnenja Evropske investicijske banke, ob upoštevanju naslednjega: (1) Določba Sveta z dne [xx/xx/2013] določa prehodne ukrepe za upravljanje z ERS (v nadaljnjem besedilu: premostitveni sklad) za zagotovitev razpoložljivih sredstev za sodelovanje z afriškimi, karibskimi in pacifiškimi državami ter čezmorskimi državami in ozemlji ter za odhodke za podporo za obdobje od 1. januarja 2014 do začetka veljavnosti 11. Evropskega sklada. (2) Spremeniti je treba izvedbene predpise 10. ERS za operativno in finančno upravljanje premostitvenega sklada, ki se uporablja za financiranje prehodnega obdobja med 10. ERS in 11. ERS do začetka veljavnosti Notranjega sporazuma o 11. ERS in njegovih izvedbenih predpisov, tako da bodo skladna s slednjimi – SPREJEL NASLEDNJO UREDBO: Člen 1 Za namen izvajanja premostitvenega sklada se določbe Uredbe Sveta (ES) št. 215/2008 nadomestijo z določbami iz Priloge k tej uredbi. Člen 2 Ta uredba začne veljati tretji dan po objavi v Uradnem listu Evropske unije. Velja od dneva začetka njene veljavnosti do začetka veljavnosti finančne uredbe za 11. ERS. V Bruslju, Za Svet Predsednik PRILOGA (pro memoria: Besedilo finančnih predpisov za 11. ERS se vključi, ko bo določeno). [1] UL L 317, 15.12.2000, str. 3. Sporazum, kakor je bil spremenjen s sporazumom, podpisanim v Luxembourgu 25. junija 2005 (UL L 287, 28.10.2005, str. 4), in s sporazumom, podpisanim v Ouagadougouju 22. junija 2010 (UL L 287, 4.11.2010, str. 3). [2] UL L 247, 9.9.2006, str. 32. [3] UL C, , str. .